Kon-Tiki (dokumentarfilm)

Kon-Tiki er en norsk-svensk dokumentarfilm fra 1950. Filmen skildrer Thor Heyerdahls ferd med balsaflåten «Kon-Tiki» fra havnebyen Callao i Lima, Peru til stillehavsøya (mer presist korallrevsatoll) Raroia (øya ble senere kalt Kon-Tiki av mannskapet), Tuamotuøyene, Fransk Polynesia sommeren 1947. Filmen er filmet med et smalfilmkamera på 16 mm. Regi er ved Olle Nordemar fra Sverige. Filmen ble utgitt i Norge, Danmark, Sverige og Finland i 1950, og ett år senere, i 1951, også i USA. Dokumentaren ble filmet av besetningsmedlemmene med deres eget kamera opptaksutstyr. Filmingen foregikk både på og utenfor flåten. For å filme flåten fra en relativ avstand brukte besetningsmedlemmene en oppblåsbar båt (dvs. gummibåt, også kjent som rubber dinghy på engelsk). Dette viste seg å være ganske utfordrende for sikkerheten til noen av besetningsmedlemmene (merkbare farer for mannskapet under filmingen var de høye havbølgene, havstrømmene og haiene).

Seilasen skulle sannsynliggjøre Heyerdahls teori om at Polynesia ble befolket av folk fra Sør-Amerika. Derfor, ifølge legendene Heyerdahl kjente til, var polynesiernes forfedre angivelig hvite menn med rødt skjegg (som ble ledet av den legendariske solguden Kon-Tiki). Overfarten tok 101 dager over en avstand på 4300 nautiske mil. «Kon-Tiki» var en rekonstruksjon av inka-indianernes flåter, slik Heyerdahl tolket dem. Navnet «Kon-Tiki» ble hentet fra det gamle navnet til inkaenes solgud (også kjent som Viracocha) fra inkamytologien.

Filmen fikk Oscar som beste dokumentarfilm i 1951 og var den første og i mange tiår den eneste som hadde mottatt Oscar i denne kategorien inntil den norsk-palestinske dokumentaren No Other Land fikk den i 2025.

Kon-Tiki gikk sine seiersrunder verden over. Kon-Tiki Museet på Bygdøy i Oslo viser filmen hver dag.

 Galleri 

 Se også 
 Kon-Tiki ekspedisjonen, bok av Thor Heyerdahl, utgitt i 1948
 Kon-Tiki og jeg, Erik Hesselbergs gjennomillustrerte bok fra 1947
 Kon-Tiki, dramatisert spillefilm fra 2012
 Kon-Tiki Museet, samling åpnet på Bygdøy i Oslo 1950
 Kon-Tiki2, to andre balsaflåter som satte seil fra Peru til Påskeøya i 2015

 Referanser 

 Eksterne lenker 

  KON-TIKI (Official Trailer) på YouTube
  Kon Tiki: The Epic Raft Journey Across the Pacific | Full Documentary på YouTube
  KonTiki Expedition (short) av The Kon-Tiki Museum på YouTube
  The Kon-Tiki Museum restoration of the Kon-Tiki raft av The Kon-Tiki Museum på YouTube
  Construction of the Kon-Tiki raft in Callao, Peru in 1947 av The Kon-Tiki Museum på YouTube
  The Kon-Tiki Museum introductory films to Kon-Tiki, Galapagos, and Easter Island av The Kon-Tiki Museum på YouTube

Kategori:Norske dokumentarfilmer
Kategori:Svenske dokumentarfilmer
Kategori:Dokumentarfilmer fra 1950-årene
Kategori:Oscar-vinnere (dokumentarfilm)
Kategori:Sort-hvitt-filmer
Kategori:Norskspråklige filmer
Kategori:Thor Heyerdahl